laion/Wikipedia-Exotic huggingface dataset:
בשם העם (סדרת טלוויזיה)

בשם העם (בסינית מפושטת: 人民的名义) הוא סדרת טלוויזיה סינית משנת 2017 המבוססת על ספר באותו שם מאת ז'ואו מייסן. הסדרה צולמה והופקה בשנת 2016 ועלתה לשידור במרץ 2017. בסדרה כיכבו לו יי, ז'אנג פנגווי, וו גאנג, הו יאג'ון, ז'אנג ז'יג'יאן, קה לאן, הו ג'ינג, ז'אנג קאילי, דינג האיפנג, גאו יאלין. העלילה מספרת על מאמצי משרד התובע המחוזי במיגור השחיתות בעיר מודרנית בסין. הסדרה זכתה להצלחה רבה ופופולריות גדולה בעיקר עקב תוכנית המלחמה בשחיתות שהריץ מזכ"ל המפלגה הקומוניסטית של סין, שי ג'ינפינג. זו הדרמה הפוליטית הראשונה מסוגה בסין. חלק גדול מתקציב ההפקה הגיע ממשרד התביעה העממית העליונה, הגוף הממשלתי למלחמה בשחיתות בסין. עקב מעורבות הממשלה בהפקה, הצנזורה לא הייתה מסיבית כל כך. הסדרה הוזכרה בתקשורת של מדינות המערב בתור הגרסה הסינית לסדרה בית הקלפים. בסדרה מככבים לו יי בתור הבלש הו ליאנגפינג, הו יאג'ון בתפקיד האנטגוניסט קי טונגוויי וז'אנג פנגיי כשה רואיג'ין, מזכיר הוועדה העירונית של המפלגה. מרבית הצילומים נערכו בננג'ינג. באפריל 2004 המינהל הלאומי לרדיו וטלוויזיה הורה לכלל תחנות הטלוויזיה ברחבי סין שלא לשדר דרמות קולנוע וטלוויזיה בנושא אלימות ברצח בפריים טיים. כך, בשנים 2004 עד 2014 שודרו סדרות טלוויזיה בודדות בלבד בנושא שחיתות. רק לאחר התכנסות הקונגרס הלאומי ה-18 בשנת 2013 שדנה בין השאר במאבק בשחיתות, הפך הנושא לנושא החם. בנובמבר 2014 הזמין פאן זיבן, את הסופר והתסריטאי ג'ואו מייסון ליצור דרמה נגד שחיתות המשקפת את המציאות בסין. לאחר שנתמך על ידי לי ג'ינגשנג, מנהל המחלקה לדרמה בטלוויזיה של המינהל הכללי לרדיו וטלוויזיה, לאחר פסטיבל האביב בשנת 2015, החל ג'ואו מייסון לאסוף חומרים. הוא ערך ניתוח מפורט של מקרה אמיתי של מאבק בשחיתות וכתב רומן של 300,000 מילים ב-9 במרץ ושכתב אותו לתסריט עבור סדרת טלוויזיה בת 600,000 מילים. הסדרה מציגה את מאבק הכוחות הפנימי בתוככי המפלגה הקומוניסטית הסינית בעיר הבדיונית ג'ינגז'ו, מחוז האנדונג, המציג סיפורים על פוליטיקה סינית שלעיתים קרובות מדברים עליהם אך מעולם לא נראים בטלוויזיה המרכזית. לו יי בתור הו ליאנגפינג ג'אנג פנגיי בתפקיד שא רויג'ין וו-גאנג בתפקיד לי דקאנג שו ייג'ון (许亚军) בתפקיד צ'י טונגווי ג'אנג ג'יג'יאן (张志坚) בתפקיד גאו יוליאנג קה לן (柯 蓝) בתפקיד לו ייקה באי ג'ידי (白志 白志) בתפקיד חן ינשי לי גואנגפו (李 光复) בתפקיד ג'נג שיפו הו ג'ינג (胡静) בתפקיד גאו שיאוקין דינג הייפנג (丁海峰) בתפקיד ג'או דונגלאי ג'אנג קסילין (张 晞 临) בתפקיד קאי צ'נגגונג לי ג'יאניי (李建义) בתפקיד ג'י צ'אנגמינג הואנג ג'ונפנג (黄俊鹏) בתפקיד צ'ן האי האן בנבן (阚 犇犇) בתפקיד ג'נג שנגלי טאנג וואן (唐 菀) בתפקיד לין הואהואה יואה שיוקינג (岳秀清) בתפקיד אויינג ג'ינג ג'י שואי (纪 帅) בתפקיד ג'ו ג'נג שו וונגואנג בתפקיד דינג ייזן שו גואנגיו (徐光宇) בתפקיד צ'נג דו לי וויי (李威) בתפקיד סאן ליאנצ'נג ג'אנג קאילי (张凯丽) בתפקיד וו הויפן לי קסיניו (李 昕 岳) בתפקיד ג'אנג באובאו הואנג פיניואן (黄 品 沅) בתפקיד יי שואקסי האו גואנג (郝 光) בתפקיד צ'ין סיואן ג'או צ'יקי (赵子琪) בתפקיד ג'ונג שיאו'אי הו יונג בתפקיד ג'או דהאן גאו ילין (高 亚 麟) בתפקיד ליו שינג'יאן "בשם העם", במסד הנתונים הקולנועיים IMDb (באנגלית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בשם העם (סדרת טלוויזיה)".
מיכאל ביילין

מיכאל ביילין (נולד ב-25 באפריל 1976) הוא מתאבק ישראלי לשעבר, זכה בשתי מדליות ארד מאליפויות העולם בהיאבקות. ביילין הוא במקור מפרם שברוסיה. בשנת 1994 עלה עם הוריו לישראל כחלק מהעלייה מברית המועצות בשנות ה-90. ביילין החל את דרכו בהיאבקות בגיל 8 ברוסיה ולאחר שעלה לישראל התאמן בהפועל תל אביב תחת הדרכתו של ניק זגרניצ'ני ובמקביל שירת בצה"ל. באליפות העולם 1997 שנערכה בוורוצלב, ביילין סיים במקום הרביעי לאחר שהפסיד בקרב על מדליית הארד לאלוף האולימפי המכהן, ולודז'ימירש זאווצקי הפולני. באותה השנה ביילין סיים במקום השישי באליפות אירופה. באליפות העולם 1999 שנערכה בפיראוס שביוון, זכה ביילין במדליית הארד לאחר שניצח את בחודיר קורבנוב האוזבקי בקרב על המדליה. הוא השתתף במשחקים האולימפיים בסידני 2000, התחרה בקטגוריית המשקל עד 63 ק"ג וסיים במקום ה-15 לאחר ניצחון אחד והפסד אחד. באליפות העולם בשנת 2001 שנערכה בפטרס שביוון, ביילין זכה שוב במדליית הארד כאשר ניצח בקרב על המדליה את חואן מארן הקובני, סגן האלוף האולימפי המכהן. באותה השנה הוא סיים במקום השביעי באליפות אירופה שנערכה באיסטנבול. באליפות אירופה 2002, ביילין התחרה בקטגוריית המשקל עד 66 ק"ג וזכה במדליית הארד לאחר שבקרב על המדליה ויטלי זוק הבלארוסי לא הופיע בשל פציעה. באותה שנה סיים במקום ה-12 באליפות העולם. באליפות העולם בשנת 2005, סיים ביילין במקום ה-19 ובאליפות אירופה בשנת 2006 סיים שוב במקום ה-19. מיכאל ביילין, באתר olympedia.org מיכאל ביילין, באתר United World Wrestling מיכאל ביילין - פרופיל וסטטיסטיקות, במסד הנתונים להיאבקות בינלאומית רמי היפש, ‏ "Wrestling With Weight Loss", ‏ 19 בנובמבר 2003, הארץ פרופיל וסטטיסטיקות באתר sports-reference.com רמי היפש, ‏ "Wrestling With Weight Loss", ‏ 19 בנובמבר 2003, הארץ ארד לביילין באליפות אירופה, באתר הארץ, 14 באפריל 2002
עינת ירון

עינת ירון (נולדה ב-11 בנובמבר 1973) היא ג'ודוקא עבר ישראלית ומאמנת בנבחרת הנשים של ישראל בג'ודו, זוכת מדליית ארד מאליפות אירופה (1995). באפריל 1995, ירון זכתה במדליית זהב בטורניר 'British Open Birmingham' כשניצחה בגמר את קרין פאייר הצרפתייה. חודש לאחר מכן היא השתתפה באליפות אירופה שנערכה בברמינגהאם, התחרתה בקטגוריית המשקל עד 56 ק"ג וזכתה במדליית הארד. בשמינית הגמר היא הפסידה לאיסבל פרננדז הספרדייה ונשרה לקרבות בית הניחומים שם ניצחה את אניטה קוביצה הפולנייה ומריה פקלי ההונגריה. משם היא הגיעה לקרב על מדליית הארד בו גברה על טניה מונזינגר הגרמנייה. למרות זכייתה במדליה האירופית היא כשלה להשיג קריטריון אולימפי ולא השתתפה באולימפיאדת אטלנטה 1996. באפריל 1997, היא זכתה במדליית כסף בטורניר 'British Open Birmingham' לאחר שהגיעה עד לקרב הגמר ובו הפסידה לשריל פיל הבריטית המקומית. בגיל 24 היא חלתה בסרטן וסבלה מגידול במערכת הלימפה. בריאיון לעיתון "הארץ" סיפרה על המחלה ואמרה: "הייתה לי הרגשה שעם כל האימונים אני לא בכושר. מתאמנת ברמות הגבוהות ביותר עם אימוני ריצות ועדיין לא בכושר. התייעצתי עם רותי והחלטנו להוסיף עוד שני אימוני ריצה בשבוע, אז הוספנו והכושר לא הרקיע שחקים. החלטתי ללכת לבדיקה. המחשבה הייתה שאני סובלת מאנמיה זו בעיה שפוקדת הרבה ספורטאיות. אבל גילו ששקיעת הדם שלי מאוד גבוהה ואחרי בדיקות מקיפות התברר שיש לי גידול סרטני בלימפה". באפריל 1998 היא עברה את הטיפול האחרון וכמה חודשים לאחר שהחלימה חזרה להתחרות. בנובמבר 1998, ירון זכתה במדליית כסף בטורניר 'International Tournament Tbilisi' בקטגוריית המשקל עד 63 ק"ג. תקופה קצרה לאחר שחזרה להתחרות, היא החליטה לפרוש בעקבות היחלשות המערכת החיסונית שלה שנפגעה מהטיפולים הכימותרפיים. לאחר פרישתה היא החלה לאמן בנבחרת ישראל בג'ודו, כאחראית קדטיות. ירון בוגרת תואר ראשון בביולוגיה ותואר שני בביוטכנולוגיה ומיקרוביולוגיה מולקולרית. עינת ירון, ברשת החברתית פייסבוק עינת ירון, באתר איגוד הג'ודו העולמי עינת ירון, באתר JudoInside.com עינת ירון באתר JudoInside עינת ירון באתר אתנה רמי היפש, היא רצתה את המדליה ה-15, באתר הארץ, 11 במאי 2003 רמי היפש, היא רצתה את המדליה ה-15, באתר הארץ, 11 במאי 2003
.gr

gr. היא סיומת האינטרנט הלאומית של שמות המתחם (domain name) של אתרי אינטרנט הרשומים ביוון, הסיומת הושקה בשנת 1989. שמות המתחם והסיומות מנוהלות על ידי ארגון 'FORTH'‏ (Foundation for Research & Technology – Hellas). עד שנת 2013, נרשמו מעל ל-370,000 שמות מתחם בסיומת זו. שמות מתחם בסיומת זו יכולים להיות רשומים באותיות יווניות בעזרת טכנולוגיית IDN (אנ') ובשנת 2015 הושקה הסיומת ελ. בשנת 2003 השיק ארגון המחקר והפיתוח הפולני NASK את טכנולוגיית IDN (אנ'), המאפשרת להשתמש באותיות לטיניות, יווניות, עבריות, סיניות קיריליות ועוד בשמות התחום. בשנת 2014, אישר ארגון ICANN את הצעת הסיומת ελ. ובשנת 2015 סיומת זו הושקה. com.et. - עבור חברות מסחריות edu.et. - עבור מוסדות חינוך net.et. - עבור ספקי שירותים אינטרנטיים org.et. - עבור ארגונים ללא כוונת רווח gov.et. - עבור ארגונים ממשלתיים mil.et. - עבור ארגונים צבאיים mod.et. - עבור משרד ההגנה מדיה וקבצים בנושא .gr בוויקישיתוף אתר האינטרנט הרשמי של .gr (ביוונית ובאנגלית) אתר האינטרנט הרשמי של .gr מידע על הסיומת gr. באתר IANA הסיומת gr. באתר 'de.domains.info' אישור הסיומת ελ. באתר ארגון ICANN ערך זה הוא קצרמר בנושא סיומות אינטרנט ובנושא יוון. אתם מוזמנים לתרום לוויקיפדיה ולהרחיב אותו.
.nl

nl. היא סיומת האינטרנט הלאומית של שמות המתחם (domain name) של אתרי אינטרנט הרשומים בהולנד, הסיומת הושקה בשנת 1986. שמות המתחם והסיומות מנוהלות על ידי ארגון 'SIDN' ‏(Stichting Internet Domeinregistratie Nederland). תחילה ארגון 'Centrum Wiskunde & Informatica' ניהל את הסיומת ההולנדית אך החל משנת 1996, האחריות עברה לארגון 'SIDN' שבסיסו בעיר ארנהם. הראשונים שרשמו אתרים תחת סיומת זו היו בעיקר אוניברסיטאות וחברות מסחריות גדולות. עד שנת 1996 הייתה ההרשמה חינמית אך מאז היא מחייבת תשלום. סיומת זו היא מהפופולריות ביותר בעולם עם מעל ל-5.5 מיליון שמות מתחם אשר רשומים תחתיה. מלבד הסיומת nl. השייכת להולנד, קיימות עוד מספר סיומות אינטרנט לשאר המדינות בממלכת ארצות השפלה: an. - סיומת האינטרנט של האנטילים ההולנדיים aw. - ארובה bq. - הולנד הקריבית (בונייר, סנט אוסטטיוס וסאבא) cw. - קוראסאו sx. - סנט מארטן מדיה וקבצים בנושא .nl בוויקישיתוף אתר האינטרנט הרשמי של .nl מידע על הסיומת nl. באתר IANA אודות ארגון 'SIDN', אתר SIDN ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
פיאט 343

פיאט 343 (באיטלקית: Fiat 343) הוא אוטובוס מתוצרת חטיבת כלי הרכב המסחריים של פיאט ("Fiat Veicoli Industriali" (אנ')) מקונצרן הרכב האיטלקי פיאט אשר יוצר בין השנים 1966–1978. דגם "פיאט 343" (Fiat 343 L Barbi Mirage) צולם בסרט האיטלקי "Le guignolo" בשנת 1980. 2-3 דלתות הנעה: 4x2 אוטובוס בינעירוני אורך: 11 מטר מנוע דיזל מנוע 8,200 סמ"ק המפיק 194 כ"ס אוטובוס בינעירוני, אוטובוס תיירים אורך: 12 מטר מנוע דיזל מנוע 8,200 סמ"ק המפיק 204 כ"ס עד 76 נוסעים + נהג + מדריך תיירים (בדגם אוטובוס תיירים) דגם "GALILEO HD", אורך: 10.35 מטר דגם "GALILEO HDm" אורך: 10.80 מטר דגם "GALILEO HDL", אורך: 12.40 מטר דגם "GALILEO HDC", אורך: 13.10 מטר דגם "GALILEO HDH", אורך: 13.80 מטר פיאט פיאט 306 פיאט 314 פיאט 320 פיאט 370 פיאט 411 פיאט 418 פיאט 470 מדיה וקבצים בנושא פיאט 343 בוויקישיתוף פיאט 343, סרטון באתר יוטיוב פיאט 343, סרטון באתר יוטיוב פיאט 343 digilander.libero.it/AutobusDiLinea/fiat343 "פיאט 343" imcdb.org פיאט 343 - תמונות flickr.com/photos/inbusclub/sets פיאט 343 - תמונות facebook.com/media/set "פיאט 343" דגמי מיראז' barbi.it/en/portfolio/fiat-343-mirage
.ro

ro. היא סיומת האינטרנט הלאומית של שמות המתחם (domain name) של אתרי אינטרנט הרשומים ברומניה, הסיומת הושקה בשנת 1993. שמות המתחם והסיומות מנוהלות על ידי ארגון 'National Institute for R&D in Informatics'. נכון לשנת 2018, יותר מ-900,000 שמות מתחם רשומים תחת סיומת זו. כל אינדיבידואל או ארגון ברחבי העולם יכול לרשום שם תחום בסיומת זו. ניתן לרשום שם תחום באורך של בין אות אחת ל-63 אותיות. שמות מתחם בסיומת זו יכולים להיות רשומים באותיות רומניות בעזרת טכנולוגיית IDN (אנ'). com.ro. - גופים מסחריים store.ro. - מסחר אלקטרוני arts.ro. - אומנות ותרבות מדיה וקבצים בנושא .ro בוויקישיתוף אתר האינטרנט הרשמי של .ro מידע על הסיומת ro. באתר IANA דף הבית של הסיומת ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
קפלר-438b

קפלר-438b (באנגלית: Kepler-438b) הוא כוכב לכת שמקיף כוכב מסוג ננס אדום אשר נקרא קפלר-438. קפלר-438b נמצא באזור ישיב, הוא בעל רדיוס של פי 1.12 מזה של כדור הארץ והוא מוגדר כדמוי ארץ. כוכב לכת זה נמצא בקבוצת הכוכבים נבל והוא רחוק 475 שנות אור מכדור הארץ. הוא התגלה על ידי טלסקופ החלל קפלר של נאס"א וקיומו הוכרז ב-6 בינואר 2015. קפלר-438b הוא כוכב לכת בגודל כדור הארץ, בעל מסה ורדיוס קרובים לאלו שבכדור הארץ. הרדיוס של כוכב לכת זה הוא פי 1.12 מרדיוס כדור הארץ ומסתו לא ידועה. הטמפרטורה הממוצעת של קפלר-438b היא 276 קלווין (3°C), קרובה לזו שבכדור הארץ. קפלר-438b מקיף את כוכב האם שלו קפלר-438 כל 35.2 ימים. קפלר-438b ככל הנראה נמצא בנעילת גאות עקב קרבתו לכוכב האם ומפנה תמיד את אותו צד כלפי כוכב האם (כמו במקרה של הירח של הכדור הארץ). קפלר-438 הוא כוכב האם אותו מקיף קפלר-438b. קפלר-438 הוא כוכב מסוג ננס אדום בסיווג ספקטרלי M. מסתו היא 0.54 ממסת השמש והרדיוס שלו הוא 0.52 מרדיוס השמש. טמפרטורת פני השטח היא 3748 קלווין וגילו של הכוכב מוערך ב-4.4 מיליארד שנים, רק 200 מיליון שנים צעיר יותר מהשמש שלנו. בהירותו של כוכב זה מכדור הארץ היא 14.467. לפיכך, לא ניתן לראותו מכדור הארץ בעין בלתי מזוינת. קפלר-438b רחוק 24 מיליון קילומטר מכוכב האם שלו ונמצא באזור הישיב, אזור המאפשר תנאים מתאימים לקיום חיים. עם זאת, הוא נתון לפעולות קרינה חזקות מכוכב האם שלו כל 100 ימים, עם סערות חזקות בהרבה מההתפרצויות הסולאריות של השמש של כדור הארץ. חוקרים באוניברסיטת וורוויק שבבריטניה טוענים שכוכב לכת זה לא ראוי למחיה עקב כמויות הקרינה הגדולות שהוא מקבל. העובדה שכוכב לכת כלשהו נמצא באזור הישיב של כוכב האם שלו לא בהכרח מבטיחה שהתנאים בו מתאימים לחיים כאשר ישנם משתנים רבים כגון קרינה, אטמוספירה ועוד. קפלר-438b נמצא במרחק של 475 שנות אור מכדור הארץ, מרחק רב מדי עבור הטלסקופים כיום לחישובים מדויקים לגבי מסתו או אפילו על מנת לקבוע אם יש לו אטמוספירה או לא. טלסקופ החלל קפלר מתרכז בחלק קטן וקבוע בשמיים, אך דור ההמשך שלו בדוגמת טלסקופ החלל TESS יהיה גמיש יותר. קפלר-438b, בבסיס הנתונים SIMBAD לגרמי שמיים אסטרונומיים קפלר-438b באנציקלופדיה לכוכבי לכת חוץ-שמשיים קפלר-438b בארכיון כוכבי הלכת החוץ-שמשיים של נאס"א "אנחנו לא לבד? 5 הכוכבים התאומים של כדור הארץ", 23 בנובמבר 2015, אתר ynet ‏ "NASA's Kepler Marks 1,000th Exoplanet Discovery, Uncovers More Small Worlds in Habitable Zones", ‏ 6 בינואר 2015, אתר נאס"א ‏ "Kepler-438b: Astronomers Find Most Earth-Like Exoplanet Yet", ‏ 8 בינואר 2015, אתר 'SCI-NEWS.com' ‏ "'Earth-like' Exoplanet Likely Not Habitable", ‏ 18 בנובמבר 2015, אתר 'voanews.com'
.tr

tr. היא סיומת האינטרנט הלאומית של שמות המתחם (domain name) של אתרי אינטרנט הרשומים בטורקיה, הסיומת הושקה בשנת 1990. שמות המתחם והסיומות מנוהלות על ידי ארגון 'Turkey Internet Society' ואוניברסיטת 'Middle East Technical University' באנקרה. הסיומת nc.tr. משמשת כסיומת אינטרנט משנית של צפון קפריסין אשר לא מוכרת כמדינה על ידי האומות המאוחדות ובתוך כך לא מחזיקה בסיומת אינטרנט ראשונה. בשנת 2017 היו רשומים מעל ל-380,000 שמות תחום תחת סיומת זו. נכון למרץ 2017, 15.53% מכלל שמות התחום הרשומים תחת הסיומת tr. פעלו דרך פרוטוקול HTTPS הבטוח. השרת האינטרנטי Internet Information Services של מיקרוסופט הוא הפופולרי ביותר ומשרת 35.31% משמות התחום בסיומת זו. אחריו השרת Apache HTTP Server משרת 35.14% מכלל שמות התחום בסיומת זו. com.tr. - חברות מסחריות org.tr. - ארגונים אזרחיים pol.tr. - משטרה bel.tr. - עיריות mil.tr. - מוסדות צבאיים edu.tr. - מוסדות חינוך net.tr. - אתרים העוסקים באינטרנט gov.tr. - ארגונים ממשלתיים מדיה וקבצים בנושא .tr בוויקישיתוף אתר האינטרנט הרשמי של .tr (בטורקית) מידע על הסיומת tr. באתר IANA סטטיסטיקות אינטרנט בטורקיה, 'www.turmain.com' (בטורקית) ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
.ua

ua. היא סיומת האינטרנט הלאומית של שמות המתחם (domain name) של אתרי אינטרנט הרשומים באוקראינה, הסיומת הושקה בשנת 1992. נכון לשנת 2017, היו רשומים מעל ל-550,000 שמות תחום תחת סיומת זו. נכון למרץ 2017, 10.78% מכלל שמות התחום הרשומים תחת הסיומת ua. פעלו דרך פרוטוקול HTTPS הבטוח. השרת האינטרנטי nginx הוא הפופולרי ביותר ומשרת 68.97% משמות התחום בסיומת זו. אחריו השרת Apache HTTP Server משרת 17.75% מכלל שמות התחום בסיומת זו. com.ua. - חברות מסחריות edu.ua. - מוסדות חינוך gov.ua. - ארגונים ממשלתיים net.ua. - ספקי שירותי אינטרנט org.ua. - ארגונים, אינדיבידואלים מדיה וקבצים בנושא .ua בוויקישיתוף אתר האינטרנט הרשמי של .ua מידע על הסיומת ua. באתר IANA סטטיסטיקות שמות תחום בסיומת ua. נכון ליולי 2017, 'www.hostmaster.ua' (באוקראינית) סטטיסטיקות אינטרנט באוקראינה, 'www.ukralio.com' (באוקראינית) ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
פיאט 314

פיאט 314 (באיטלקית: Fiat 314) הוא אוטובוס בינוני, עירוני, מתוצרת חטיבת כלי הרכב המסחריים של פיאט ("Fiat Veicoli Industriali" (אנ')) מקונצרן הרכב האיטלקי פיאט אשר יוצר בין השנים 1960–1978. דגם "פיאט 314" הופיע בסרט האיטלקי "La vida sigue igual" שיצא לאקרנים בשנת 1969. שלדות רכב - פיאט 314 תוצרת "Dalla Via" (צר') באורך 7.37-7.46 מטר עליה מורכב מנוע דיזל - 6 צילינדרים אוטובוס עירוני 2 דלתות אורך: 7.5 מטר מנוע דיזל מנוע 4,678 סמ"ק המפיק 98 כ"ס אוטובוס עירוני 2 דלתות אורך: 7.5 מטר מנוע דיזל מנוע 4,678 סמ"ק המפיק 110 כ"ס אוטובוס עירוני 2 דלתות אורך: 7.5 מטר מנוע דיזל מנוע 5,183 סמ"ק המפיק 121 כ"ס פיאט פיאט 306 פיאט 320 פיאט 343 פיאט 411 פיאט 418 פיאט 470 מדיה וקבצים בנושא פיאט 314 בוויקישיתוף פיאט 314, סרטון באתר יוטיוב פיאט 314, סרטון באתר יוטיוב פיאט 314 tramroma.com/autobusroma/rete_urb/autobus פיאט 314 בסרט La vida sigue igual imcdb.org/vehicle_170242-Fiat-314 שלדות "Dalla Via" ausoniaschio.it/ritrovamenti/om_tigrotto_carr._dalla_via
ליידי המילטון

ליידי המילטון (באנגלית: That Hamilton Woman) הוא סרט דרמה היסטורי בשחור-לבן משנת 1941 בהפקתו ובבימויו של אלכסנדר קורדה עם ויוויאן לי ולורנס אוליבייה בתפקידים הראשיים. הסרט מתאר את פרשת אהבתם של אמה המילטון (אנ'), אשתו של שגריר בריטניה בממלכת נאפולי והאדמירל הבריטי המפורסם, הוריישו נלסון, בתקופת המלחמות הנפוליאוניות. הסרט צולם בארצות הברית בתקופה שאירופה הייתה כבושה על ידי גרמניה הנאצית וברית המועצות עדיין הייתה עדיין בת בריתה. בריטניה נשארה מבודדת במלחמתה. התסריט לסרט הוא פרו-בריטי מובהק ונפוליאון מצטייר בו כדיקטטור ללא מעצורים (כמו היטלר. כאשר נפוליאון הציע תנאים לשלום התנגד לכך נלסון בטענות הדומות לאלו של צ'רצ'יל: "נפוליאון לא יעצור עד שיכבוש את כל העולם, אין עושים שלום עם דיקטטורים, יש להרוס ולהשמיד אותם". הסרט זכה להצלחה בארצות הברית, אבל להצלחה גדולה עוד יותר בברית המועצות. וינסטון צ'רצ'יל אף יזם את הקרנת הסרט במסיבה שבה השתתף גם פרנקלין דלאנו רוזוולט, ובסוף ההקרנה הוא פנה למשתתפים וציין "רבותיי, חשבתי שהסרט יעניין אתכם מעצם היותו מציג אירועים שדומים לאירועים שאנחנו שותפים להם כיום". "תנועת אמריקה תחילה" (אנ') שהתנגדה לכניסת ארצות הברית למלחמת העולם השנייה קראה להחרים את הסרט המעודד מלחמה. תנועה זו התפרקה שלושה ימים לאחר המתקפה על פרל הארבור. העלילה נפרשת בצורת פלאשבק בסיפורה של ליידי המילטון שהגיעה לתחתית לאחר מות נלסון. בסרט יש שחזור של קרב טרפלגר בו נהרג נלסון. הסרט זכה בפרס אוסקר למיקס הסאונד הטוב ביותר. שוטרים תופסים בעיר קאלה, אישה שגנבה בקבוק אלכוהול. בבית הסוהר היא משוחחת עם זונה (הת'ר אנג'ל) שנאסרה ביחד איתה ואומרת לה ששמה הוא ליידי המילטון. היא ממשיכה בסיפורה לזונה שלא מאמינה לה. אמה המילטון (ויוויאן לי) הייתה אישה בעלת "עבר". גדלה בשכונת עוני ואחר כך הייתה רקדנית במקומות מפוקפקים עד שהפכה לקורטיזנה. לבסוף הייתה לפילגש של צ'ארלס גרנוויל (אנ'). גרנוויל שלח אותה ואת אמה לביתו של דודו ויליאם המילטון (אנ') (אלן מובריין) שהיה שגריר בריטניה בממלכת נאפולי תמורת כיסוי חובותיו הכבדים. המילטון היה מבוגר, אלמן וצולע. הוא התאהב בה עוד כשראה ציור שלה בלונדון. הוא הסביר את המצב לאמה והציע לה נישואים והיא מחוסר ברירה הסכימה והפכה לליידי המילטון. לאמה היו חיי עושר אך משעממים עד שנפגשה בלורד נלסון (לורנס אוליבייה). הוא היה קטוע יד ועיוור בעין אחת אך זה לא הפריע לה. כאשר כבשו הצרפתים את נאפולי הוא הבריח אותם ללונדון ושם פרחה אהבתם אם כי אשתו, ליידי פרנסיס נלסון (גלדיס קופר), לא הסכימה להתגרש ממנו. בשנת 1801 נולדה לאמה ונלסון, בת בשם הורשיה. נלסון תמך באמה והם חיו בגלוי ובאושר עד שנקרא לקרב האחרון, קרב טרפלגר ב-21 באוקטובר 1805 ממנו לא חזר. לאחר מכן הידרדר מצבה של אמה והיא סיימה את חייה בשכרות ובעוני. מדיה וקבצים בנושא ליידי המילטון בוויקישיתוף מדיה וקבצים בנושא ליידי המילטון בוויקישיתוף "ליידי המילטון", במסד הנתונים הקולנועיים IMDb (באנגלית) "ליידי המילטון", באתר נטפליקס "ליידי המילטון", באתר AllMovie (באנגלית) "ליידי המילטון", באתר Rotten Tomatoes (באנגלית) "ליידי המילטון", באתר אידיבי "ליידי המילטון", במסד הנתונים הקולנועיים KinoPoisk (ברוסית) קדימון לסרט ליידי המילטון, באתר יוטיוב הסרט ליידי המילטון, באתר TCM
פיאט 470

פיאט 470 (באיטלקית: Fiat 470) הוא אוטובוס מתוצרת חטיבת כלי הרכב המסחריים של פיאט ("Fiat Veicoli Industriali" (אנ')) מקונצרן הרכב האיטלקי פיאט אשר יוצר בין השנים 1979–1986. דגם "פיאט 470" השתתף בצילומי המיני־סדרה "La piovra" שצולמה באיטליה בשנת 1984. מספר נוסעים: 43-116 מנועי דיזל אוטובוס עירוני אורך: 10.0-12.0 מטר 3-4 דלתות אוטובוס פרברי אורך: 10.0-12.0 מטר 2-3 דלתות אוטובוס בינעירוני אורך: 12.0 מטר 2 דלתות "פיאט 470" "פיאט 470" "פיאט 470" "פיאט 470" (מימין, צולם בפדובה) פיאט פיאט 306 פיאט 314 פיאט 320 פיאט 343 פיאט 411 פיאט 418 מדיה וקבצים בנושא פיאט 470 בוויקישיתוף "פיאט 470", "פיאט 471", "פיאט 480" / ראו פיאט 470 tramroma.com/autobusroma/rete_urb/autobus/rotabili פיאט 470 במיני-סדרה "La piovra" imcdb.org/v204376.html פיאט 470 inbusveneto.it/il-fiat-470-ufficio-mobile פיאט 470 - אוטובוס עירוני avanti.senato.it/avanti/files/Avanti
אחי החורג, פרנקנשטיין

"אחי החורג, פרנקנשטיין" (רוסית: Мой сводный брат Франкенштейн) הוא סרט דרמה רוסי, עטור שבחים, בבימויו של ואלרי טודורובסקי. הסרט יצא להקרנות מסחריות ב-21 באוקטובר 2018. יוליק הוא עיתונאי שמקבל מכתב מאישה שאיתה היה בקשר לפני 20 שנה. במכתב היא אומרת לו שיש לו בן מחוץ לנישואין. יוליק נשוי לריטה (שעובדת כסוכנת נדל"ן) ולשניים שני ילדים: אניה ויגור ועובדת קיומו של בן משפחה נוסף מטלטל את עולמו. פאבליק מגיע למוסקבה, לאחר שחזר מהמלחמה בצ'צ'ניה, שהותירה אותו ללא עין ועם סיוטים על אויביו מהמלחמה. יוליק מסרב לקבל אותו ומתייחס אליו בקרירות. מאוחר יותר, בשיחה בין פאבליק לריטה מתברר שאמו של פאבליק מתה שנה לאחר חזרתו מהמלחמה. באותו יום יגור מזמין אליו חברים לצפות בסרט פרנקנשטיין בכיכובו של בוריס קרלוף ובמהלך הצפייה הם לועגים לפאבליק. באחד הימים, פאבליק מותקף ברחוב על ידי זרים שדורשים ממנו לעזוב את העיר, אבל הוא גובר עליהם ומצליח להוציא וידוי מאחד מהם שיגור הוא זה ששלח אותם לתקוף אותו. בערב, כשהוא חוזר הביתה, הוא מזהיר את יגור שצשחהו מנסה לסכסך ביניהם. ריטה מגלה סימני חבלות ומציעה ליוליק לקחת אותו לחדר מיון, אבל בהגיעו לשם הוא עוזב בשל חששו שפאבליק ישלח לבית חולים פסיכיאטרי. כעבור כמה ימים, יוליק לא מוצא את הילדים בבוקר ומסתבר שפאבליק לקח אותם כדי להסיע אותם למקום בטוח. הוא מתקשר לריטה ומורה עליה לנסוע עם יוליק ברכבת. בערב הם מגיעים לדאצ'ה של אלאונורה דמיטרייבנה, אמו של יוליק. פאבליק יורה באקדח שברשותו וחותר למגע עם שוטרי המיליציה. בקרב היריות נגדם פאבליק נהרג. נשר הזהב — בקטגוריות הבימוי הטוב ביותר ושחקנית המשנה הטובה ביותר; מועמדות בקטגוריות: הסרט העלילתי הטוב ביותר, התסריט הטוב והפסקול הטוב. קינוטאבר — הפרס הנשיאותי לאנסמבל השחקנים. פסטיבל הסרטים הבינלאומי של מוסקבה — פרס הסרט הרוסי הטוב ביותר. "אחי החורג, פרנקנשטיין", במסד הנתונים הקולנועיים IMDb (באנגלית) "אחי החורג, פרנקנשטיין", באתר AllMovie (באנגלית) "אחי החורג, פרנקנשטיין", במסד הנתונים הקולנועיים KinoPoisk (ברוסית) קדימון הסרט ביוטיוב
הארמייה ה-20 (ברית המועצות)

הארמייה ה-20 (ברוסית: армия ‏я‏-20) הייתה ארמייה של הצבא האדום שלחמה במלחמת העולם השנייה. היחידה הוקמה ביוני 1941. תחילה היא הייתה בעתודה, אך כבר ביולי 1941 הועברה למערבה ונכללה בכוחות של החזית המערבית. היא תוגברה במספר יחידות טנקים והשתתפה בקרבות מגננה באזור מוהילב וסמולנסק. במהלך קרב סמולנסק היא כותרה אך הצליחה להמשיך בלחימה כיחידה ותוך אבדות קשות לצאת מהמצור. באוקטובר 1941, בתחילת קרב מוסקבה הארמייה ה-20 כותרה. מפקד הארמייה נפל בשבי. ב-20 באוקטובר הארמייה פורקה. ב-20 בנובמבר 1941 ארמייה ה-20 הוקמה מחדש. במהלך מתקפת נגד של קרב מוסקבה היחידות של הארמייה ה-20 הצליחו להתקדם מערבה ושחררו מספר עיירות. במהלך שנת 1942 הארמייה ה-20 השתתפה בקרבות בסביבת העיר רז'ב. מיולי 1943 הארמייה הייתה בעתודה. באפריל 1944 הארמייה פורקה. המטה שלה היה בסיס להקמת מפקדה של החזית הבלטית השלישית. פיודור רמזוב (יוני 1941 - אוקטובר 1941) פאבל קורוצ'קין (יולי 1941 - אוגוסט 1941) מיכאיל לוקין (אוגוסט 1941 - ספטמבר 1941) פיליפ ירשקוב (ספטמבר 1941 - אוקטובר 1941 - נפל לשבי אנדריי ולאסוב (נובמבר 1941 - מרץ 1942) מקס רייטר (מרץ 1942 - ספטמבר 1942) ניקולאי קיריוחין (אוקטובר 1942 - דצמבר 1942) מיכאיל חוזין (דצמבר 1942) - ינואר 1943) ניקולאי ברזרין (ינואר 1943 - מרץ 1943) ארקדי ירמקוב (מרץ 1943 - ספטמבר 1943) אנטון לופאטין (ספטמבר 1943 - אוקטובר 1943) ניקולאי גוסב (נובמבר 1943 - יולי 1944) הארמייה ה-20 באתר samsv (ברוסית)